Diari Oficial de la Generalitat Valenciana


Sumari del DOGV 7819, del 01-07-2016 (2016/4572)

Informació pública de la sentència dictada en el procediment ordinari número 105/2015.
--------------------------------------------------------------------------------------

### Dades del document

Número de DOGV
:   7819

Data del DOGV
:   01-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4572


Data del document
:   15-06-2016

Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Anàlisi jurídica

 Descriptors 

:   * ensenyament professional
    * legislació escolar
    * ensenyament d'idiomes
    * educació d'adults
    * sentència
    * llengua estrangera
    * legislació
    * nivell d'ensenyament
    * llengua oficial

Informació pública de la sentència dictada en el procediment ordinari número 105/2015. [2016/4572]  
Procediment ordinari número 000105/2015  
Sobre: altres matèries.  
De: Sindicat de Treballadors i Treballadores de l'Ensenyament del País Valencià, Intersindical Valenciana.  
Procuradora: Isabel Molina Noguerón.  
Contra: Conselleria d'Educació, Cultura i Esport.  
Procurador/a: -  
En el procediment seguit en aquest òrgan judicial amb el número ordinari 105/2015, a instàncies del Sindicat de Treballadors i Treballadores de l'Ensenyament del País Valencià, Intersindical Valenciana, contra la Conselleria d'Educació, Cultura i Esport, en data 13 d'abril de 2016 s'ha dictat la Sentència número 334/2016, que té l'encapçalament i la dispositiva que es diuen tot seguit:  
  
«Sentència número 334/2016  
València, 13 d'abril de 2016  
La Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, composta per Fernando Nieto Martín, president, José Bellmont Mora, Rosario Vidal Mas, Edilberto Narbón Lainez i Begoña García Meléndez, magistrats, ha vist el recurs contenciós administratiu número 105/2015, interposat per la procuradora Isabel Molina Noguerón, en nom i representació del Sindicat de Treballadors i Treballadores de l'Ensenyament del País Valencià, Intersindical Valenciana, contra l'Ordre 88/2014, de 9 de desembre, de la Conselleria d'Educació, Cultura i Esport, per la qual es desplega el procediment d'autorització del projecte lingüístic de centre establit en el Decret 127/2012, de 3 d'agost, del Consell, pel qual es regula el plurilingüisme a l'ensenyament no universitari a la Comunitat Valenciana, en què ha sigut part l'Administració de la Generalitat Valenciana, representada pel seu lletrat, sent-ne ponent la magistrada Rosario Vidal Mas i, a la vista dels següents:  
  
[?]  
Dispositiva  
1. L'estimació del recurs contenciós administratiu interposat per la procuradora Isabel Molina Noguerón, en nom i representació del Sindicat de Treballadors i Treballadores de l'Ensenyament del País Valencià, Intersindical Valenciana, contra l'Ordre 88/2014, de 9 de desembre, de la Conselleria d'Educació, Cultura i Esport, per la qual es desplega el procediment d'autorització del projecte lingüístic de centre establit en el Decret 127/2012, de 3 d'agost, del Consell, pel qual es regula el plurilingüisme a l'ensenyament no universitari a la Comunitat Valenciana, i se n'anul·la la disposició addicional tercera.  
  
2. La imposició de les costes causades en aquest expedient a la part demandada.  
3. Una vegada siga ferma aquesta resolució, procediu a la publicació en el Diari Oficial de la Comunitat Valenciana de la disposició addicional anul·lada de l'Ordre 88/2014.  
I quan pertoque i amb un certificat literal d'aquesta resolució, torneu l'expedient administratiu al centre d'on prové.  
Notifiqueu aquesta resolució a les parts i feu-los saber que, en contra, s'hi pot interposar un recurs de cassació que s'haurà de preparar davant d'aquesta sala en el termini de 10 dies des de la notificació.»  
  
I a fi que es publique en el diari oficial, expedisc aquest edicte.  
  
  
València, 15 de juny de 2016.- La lletrada de l'Administració de Justícia: Carolina León Freijeiro.